Uudistettu runkomuotoilu sekä Shimano EP801-ajoyksikkö 85 Nm:n vääntömomentilla antavat tasaisen ja luonnollisen ajotuntuman. EP801 moottori on yksi markkinoiden kevyimmistä (2,6kg) ja painoluokkansa tehokkaimmista ajoyksiköistä. Tämän e-mtb sähköpyörän virtalähteenä toimii runkoon integroitu Darfonin valmistama 708Wh akku. XE12 mallin korkealaatuista ja tyylikästä 1,6″ LCD-värinäyttöä on helppo selata ja lukea. Ohjaustangossa sijaitsevia valintakytkimiä on laajan kosketusalueen ansiosta helppo käyttää ajaessa, myös käsineet kädessä. Pienet, sirot ja ohjaimeen hyvin integroituvat käyttövivut helpottavat vaihtamista avustustilasta (ECO/TRAIL/BOOST) toiseen. Voit yhdistää Bluetoothin avulla pyöräsi Shimano E-Tube Project sovellukseen, joka mahdollistaa ajoasetusten muokkaamisen langattomasti. Voit säätää asetukset vastaamaan omaa ajotapaasi ja mieltymyksiäsi suoraan sovelluksesta. Voit myös luoda kaksi eri profiilia, vaihtaa niiden välillä ajon aikana sekä tarkastella ajotietojasi. Helkama XE12 mallista löydät myös uuden DRL (Daytime Running Light) päivävalon. Runkoon integroitu valo on pyörän tyylikäs pieni yksityiskohta, jolla erotut ja tulet nähdyksi liikenteessä hämärän koittaessa. Suorituskykyinen RockShox 35 Gold 130mm etujousitus laadukkalla DebonAir-jousella sekä Motion Control -vaimennuksella on toimiva yhdistelmä hieman vaativammillekin ajoreiteille. Myös vaihteisto ja jarrut ovat laatutavaraa. Shimanon hydrauliset levyjarrut sekä XT M8100 vaihteisto yhdessä Mach1 Trucky vanteiden ja Schwalben Eddy Current renkaiden kanssa jatkavat pyörän laadukkaiden komponenttien listaa. Helkama XE12 on monipuolinen sähkömaastopyörä joka tarjoaa uusinta tekniikkaa, laatukomponentteja sekä nautinnollisia ajoelämyksiä.